|  |  |  |
| --- | --- | --- |
| Prvi.jpg | | 23. јануар 2013. **1/13** |
|  |  | |

|  |
| --- |
| **јануар 2013. године** |
| САОПШТЕЊЕ ЗА МЕДИЈЕ |

**Тромјесечни бруто домаћи производ**

**(III тромјесечје 2012/III тромјесечје 2011)**

Као и земље у окружењу, и Република Српска биљежи негативну стопу бруто домаћег производа у трећем тромјесечју 2012. у односу на исто тромјесечје 2011. године, и то 0,9%, док десезонирани подаци показују пад од 0,3%.

Посматрано по подручјима Класификације дјелатности, највећи реални раст бруто додате вриједности остварен је у подручјима *Финансијско посредовање* за 7,6%, *Здравствени и социјални рад* за3,2%*, Остале јавне, комуналне, друштвене, социјалне и личне услужне дјелатности* *за* 3,0%, *Трговина на велико и мало* за1,8%*,* док је бруто додата вриједност реално мања у подручјима: *Производња и снабдијевање електричном енергијом, гасом и водом* *за* 14,2%, *Пољопривреда, лов и шумарство* за 6,3% и *Грађевинарство* за4,5%.

У земљама из окружења забиљежене су сљедеће стопе реалног раста бруто домаћег производа за треће тромјесечје 2012. године у односу на исто тромјесечје 2011. године и то: Словенија (-3,3%), Хрватска   
(-1,9%) и Србија (-2,2%).

%

Графикон 1. Тромјесечни бруто домаћи производ, стопе реалног раста, %

**Просјечна нето плата у децембру 818 КМ**

Највиша просјечна нето плата у подручју *Финансијско посредовање* 1 314 КМ, најнижа у подручју *Угоститељство* 544 КМ.

**Просјечна мјесечна нето плата** запослених у Републици Српској,исплаћена у децембру 2012. године износи818 КМ, а просјечна мјесечна бруто плата 1 349 КМ.

Просјечна нето плата исплаћена у децембру 2012. године у односу на новембар 2012. године мања је номинално и реално за 0,1%. У односу на просјечну нето плату у 2011. години, просјечна нето плата у децембру 2012. године већа је номинално за 1,1%, а реално мања за 1,6%. У децембру 2012. године у односу на исти мјесец прошле године просјечна нето плата номинално је већа за 0,4% док је реално мања за 1,6%.

Највиша просјечна нето плата у децембру 2012. године, посматрано по подручјима дјелатности, исплаћена је у подручју *Финансијско посредовање* и износи 1 314 КМ, а најнижа у подручју *Угоститељство* 544 КМ.

У децембру 2012. године, у односу на новембар 2012. године, највећи номинални раст нето плате забиљежен је у подручјима *Вађење руда и камена и Саобраћај, складиштење и комуникације 1,2%, Прерађивачка индустрија 1,0% и Производња и снабдијевање електричном енергијом, гасом и водом 0,4%,* док је номинално нижа плата у подручјима *Угоститељство 4,1%, Образовање 2,6%, Грађевинарство 1,4%, Здравствени и социјални рад 0,8% и Пословање некретнинама 0,3%.*

КМ

0

Графикон 1. Просјечнe нето платe запослених по мјесецима

**Мјесечна инфлација у децембру 2012. године 0,0%.**

**Годишња инфлација (децембар 2012/децембар 2011) 2,0%**

**Просјечан годишњи раст (I–XII 2012/I–XII 2011) 2,1%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у децембру 2012. године у односу на новембар 2012. године, у просјеку су остале непромијењене.

Ипак забиљежен је раст код 4 од укупно 12 одјељака и то у одјељцима *Храна и безалкохолна пића, Становање, Намјештај и покућство и Ресторани и хотели.*

Највећи раст цијена у децембру забиљежен је у одјељку *Храна и безалкохолна пића* 0,4%. Група *Храна* биљежи раст цијена 0,6% и то повећање цијена је забиљежено код поврћа 8,4%, биљне масти 5,9%, свињске масти 4,9%, риже 4,3%, сосова (сенф, кечап, мајонез) 2,9%, млијечних производа 1,5%, бијелог брашна 1,4%, кокошијих јаја 1,2%, маслаца и свјежег млијека 0,4%, пилетине 0,3%, тјестенине 0,1%. У групи *Безалкохолних пића* цијене су у просјеку ниже за 1,2% због ниже цијене кафе за 1,7%, какаа 1,6%, чаја 0,9% и минералне воде 0,8%.

У одјецима *Становање, Намјештај и покућство и Ресторани и хотели* цијене су више за 0,1%.

У одјељку *Становање* забиљежен је раст цијена усљед повећања цијене воде и канализације у Приједору.

Одјељак *Намјештај и покућство* биљежи раст цијена због виших цијена производа за чишћење и одржавање куће за 1,2%.

Одјељак *Ресторани и хотели* биљежи раст цијена због виших цијена јела, пића и напитака у кафићима и баровима за 0,2%.

У одјељцима Здравство, Комуникације и Образовање цијене су у просјеку остале исте.

У одјељку *Остала добра и услуге* забиљежен је пад цијена 0,1% усљед нижих цијена производа за личну хигијену (тоалетни папир, хигијенски улошци, пелене за једнократну употребу и сл.) за 0,6%.

У одјељку *Алкохолна пића и дуван* забиљежен је пад цијена 0,2% због нижих цијена жестоких пића за 1,4% и пива за 0,8%.

И у децембру је дошло до појефтињења свих врста горива за 0,9% што је узроковало пад цијена у одјељку *Превоз* за 0,5%.

Највећи пад цијена био је у одјељку *Одјећа и обућа* за 0,6% због сезонских снижења одјеће и обуће.

Цијене производа и услуга, који се користе за личну потрошњу у Републици Српској, у децембру 2012. године у односу на исти мјесец 2011. године, више су у просјеку за 2,0%.

Посматрано по одјељцима намјене потрошње, у децембру 2012. године у односу на децембар 2011. године, највиши раст забиљежен је код одјељка *Алкохолна пића и дуван* за 9,6%,затим слиједе индекси одјељака: *Комуникације* за 4,3%, *Превоз* за 3,0%, *Храна и безалкохолна пића* за 2,7%, *Становање* за 0,9%, *Образовање* за 0,9%, *Остала добра* и *услуге за 0,9%, Здравство за 0,5%*. Индекси одјељака *Рекрација и култура и Ресторани и хотели* у просјеку су остали непромјењени. Индекс одјељка *Намјештај и покућство* нижи је за 0,3%,док је индекс одјељка *Одјећа и обућа* нижи за 4,3%.

**Цијене произвођача индустријских производа (XII 2012/XI 2012) у просјеку ниже 0,3%**

Цијенe произвођачa индустријских производа у децембру 2012. године у односу на новембар 2012. године у просјеку су ниже за 0,3% а у односу на децембар 2011. године више су за 0,9%.

Посматрано по намјени потрошње, у децембру 2012. године у односу на новембар 2012. године цијене енергије у просјеку су ниже за 0,6%, цијене нетрајних производа за широку потрошњу за 0,3%, док су цијене интермедијарних производа, цијене капиталних прозвода као и цијене трајних производа за широку потрошњу у просјеку остале на истом нивоу.

Цијене интермедијарних производа, посматрано по намјени потрошње, у децембру 2012. године у односу на децембар 2011. године, у просјеку су више за 1,8%, цијене енергије за 0,6%, цијене трајних производа за широку потрошњу за 0,3% као и цијене нетрајних производа за широку потрошњу за 0,3%, док су цијене капиталних прозвода у просјеку ниже за 0,3%.

Посматрано по подручјима индустријске производње (PRODCOM), цијене подручја подручја (Ц) вађење руда и камена у децембру 2012. године у односу на новембар 2012. године у просјеку су ниже за 2,1%, цијене подручја (Д) прерађивачка индустрија за 0,1% док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У децембру 2012. године, у односу на децембар 2011. године, цијене подручjа *Вађење руда и камена* као ицијене подручја *Прерађивачка индустрија* у просјеку су више за 1,3%, док суцијене подручја *Производња и снабдијевање електричном енергијом*, *гасом и водом* су у просјеку остале на истом нивоу.

**Индекс индустријске производње (XII 2012/∅ 2011) већи 3,2%**

Индекс запослених у индустрији (XII 2012/∅ 2011) мањи 2,9%

**Индустријска производња** остварена у децембру 2012. године у односу на просјечну мјесечну производњу из 2011. године већа је за 3,2%, у односу на претходни мјесец текуће године већа је за 0,7%, док је у односу на исти мјесец прошле године мања за 1,5%.

На раст производње, посматрано према утицају на укупан индекс мјесеца на просјек, највише је утицало повећање производње у области производње и снабдијевања електричном енергијом, у области производње прехрамбених производа и пића и у области вађења каменог и мрког угља и лигнита.

У исто вријеме, на смањење производње у подручју вађења руда и камена утицао је пад производње у области вађења руда метала и због сезонског карактера производње у области вађења осталих руда и камена.

Посматрано по економској намјени индустријских производа у периоду јануар – децембар 2012. године у односу на исти период прошле године забиљежена је негативна стопа промјене нетрајних производа од 3,3%, енергије од 4,5% и интермедијарних производа од 7,9%, док је код капиталних производа забиљежена позитивна стопа промјене од 14,0% и код трајних производа позитивна стопа промјене од 0,1%.

**Број запослених у индустрији** у децембру 2012. године у односу на новембар 2012. године мањи је за 0,6%.

Укупан број запослених у индустрији у периоду јануар - децембар 2012. године у поређењу са истим периодом прошле године мањи је за 1,7%, при чему је у подручју *Вађење руда и камена* забиљежен пад од 1,6% и у подручју *Прерађивачка индустрија* пад од 2,1%, док је у подручју *Производња и снабдијевање електричном енергијом* забиљежен раст броја запослених од 1,9%.

**Покривеност увоза извозом (у периоду I–XII 2012) 52,9%**

Извоз (I−XII 2012/I−XII 2011) смањен 7,3%

У децембру 2012. године, остварен је извоз у вриједности 173 милиона КМ и увоз у вриједности од 264 милиона КМ.

У оквиру укупно остварене робне размјене Републике Српске са иностранством у децембру ове године, проценат покривености увоза извозом износио је 65,3%.

У периоду јануар - децембар 2012. године остварен је извоз у вриједности од 2 милијарде 374 милиона КМ, што је за 7,3% мање у односу на исти период претходне године. Увоз је, у истом периоду, износио 4 милијарде 488 милиона КМ, што је за 2,0% мање у односу на исти период претходне године.

Проценат покривености увоза извозом у периоду јануар - децембар 2012. године износио је 52,9%, док је спољнотрговински робни дефицит износио 2 милијарде и 113 милиона КМ.

У погледу географске дистрибуције робне размјене Републикe Српскe са иностранством, у периоду јануар - децембар 2012. године, највише се извозило у Италију и то у вриједности од 381 милион КМ, односно 16,0%, те у Србију, у вриједности од 371 милион КМ, односно 15,6% од укупног оствареног извоза.

У истом периоду, највише се увозило из Русије и то у вриједности од милијарду и 165 милиона КМ, односно 26,0% и из Србије, у вриједности од 770 милиона КМ, односно 17,2% од укупно оствареног увоза.

Посматрано по групама производа, у периоду јануар - децембар 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 287 милиона КМ, што износи 12,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од милијарду и 196 милиона КМ, што износи 26,7% од укупног увоза.

хиљ. КМ

2012

2011

Графикон 2. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика националних рачуна**  Драгана Куновац  dragana.kunovac@rzs.rs.ba  **Статистика рада**  Владимир Копривица  vladimir.koprivica@rzs.rs.ba |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |